अतिक्रमण हटाने आए दस्ते पर फिर लगाए पक्षपातपूर्ण कार्रवाई के आरोप
प्रशासनकी ओर से संचालित अतिक्रमण हटाओ अभियान का आज आखरी दिन है। इसके बावजूद आमजन को यह नहीं लग रहा है कि शहर में बीते 15 दिन से अतिक्रमण हटाओ अभियान चल रहा है। वहीं पूरे अभियान के दौरान प्रशासन पर पक्षपात करने के आरोप लगे हैं। अधिकृत रूप से प्रशासन ने गुरुवार को अभियान का आखरी दिन है। जबकि अभियान शुरू करने के लिए जो धरना दिया गया था वह करीब 60 दिन बाद अभी भी जारी है।
प्रशासन के अतिक्रमण विरोधी अभियान में बुधवार को पक्षपात बरते जाने पर अधिकारी-कर्मचारियों की जमकर फजीहत हुई। नगर निगम एवं यूआईटी का अतिक्रमण विरोधी दस्ता जैसे ही सूरज पोल चौराहा से अतिक्रमण हटाते हुए केतन गेट की ओर बढ़ने लगा तो बीच-बीच में कई प्रभावशाली लोगों के निर्माण को छोड़ दिया गया जो कि अतिक्रमण ही श्रेणी में रहा था। वहीं मंगलवार की तरह कमजोर तबके के लोगों के मकानों के सामने बने रैंप, दासा, चबूतरा आदि जेसीबी मशीन से देखते ही देखते हटा दिए। ऐसा देख जिन लोगों के अतिक्रमण ध्वस्त किए गए थे, अतिक्रमण विरोधी दस्ता के अधिकारी-कर्मचारियों को जमकर खरीखोटी सुनाई।
भरतपुर. सूरजपोल के पास सफाईकर्मचारियों से भिड़े लोग।
भरतपुर. अतिक्रमण हटाने का विरोध करती महिला।
hin_Deva hin_Deva hin_Deva bho_Deva hin_Deva